Titus-moordverhoor eers Maandag voortgesit | Oudtshoorn Courant
Journalist Liezl van Niekerk | Monday, 26 August 2019, 15:30
Natasha Stuurman en Masithembe January.
OUDTSHOORN NUUS - Al vier verdagtes in die Preston Titus-moordverhoor was vanmiddag by die hof teenwoordig. Masithembe January was laat vir vanoggend se hofverrigtinge.
Regter Nolwazi Boqwana het aan die hof gesê dat die saak na Woensdag uitgestel sodat Magdaleen Titus en Natasha Stuurman se regshulpprokureurs op rekord kan kom. Die saak sal dan na Maandag uitgestel word sodat die verhoor kan voortgaan.
Die verhoor het in Maartmaand vanjaar midde 'n verhoor binne 'n verhoor gestop en is sedertdien vertraag weens die onsekerheid rondom Stuurman en Titus se regsverteenwoordigers.
Die verhoor binne verhoor handel oor 'n bekentenis wat Justice Mooi, 'n beskuldigde in die saak, glo gemaak het. Sy prokureur, adv. Stoffel Prinsloo, betwis die bekentenis omdat die verklaring glo onder dwang afgelê is en dat Mooi hardhandig deur die polisie behandel is.
Ao. Martin le Roux, 'n ondersoekbeampte in die saak, was die laaste getuie en het oor Mooi se arrestasie in Port Elizabeth moes voortgaan. Mooi bly in aanhouding en Titus en Natasha Stuurman, die vierde verdagte in die moord, se borgtog is verleng.
Le Roux is gewaarsku om Maandag in die hof te wees sodat hy sy getuienis kan voortsit.
Justice Mooi en Magdaleen Titus in gesprek in die hof.
Read more about: weermagmoord preston titus maggie titus natasha stuurman masithembe january justice mooi elvis galeboe
Posted on: 15:30 Mon, 26 August 2019